CELEX: 
Language: sl
Date: 2021-05-28 00:00:00
Title: UREDBA KOMISIJE (EU) …/… o spremembi Uredbe (ES) št. 2003/2003 Evropskega parlamenta in Sveta o gnojilih za namen vključitve nove vrste gnojila ES v Prilogo I

UREDBA KOMISIJE (EU) …/…
            
            
               z dne 28.5.2021
            
            
               o spremembi Uredbe (ES) št. 2003/2003 Evropskega parlamenta in Sveta o gnojilih za namen vključitve nove vrste gnojila ES v Prilogo I 
               
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (ES) št. 2003/2003 Evropskega parlamenta in Sveta z dne 13. oktobra 2003 o gnojilih
                  1
                in zlasti člena 31(1) Uredbe,
            
            
            
               ob upoštevanju naslednjega:
            
            
               (1)Proizvajalec vodne raztopine kalijevega formata je prek švedskih organov Komisiji predložil zahtevek za vključitev navedene snovi kot nove vrste gnojila v Prilogo I k Uredbi (ES) št. 2003/2003. Vodna raztopina kalijevega formata je bila razvita za zagotovitev, da listi tistih rastlin, ki potrebujejo veliko kalija, kot so sadne rastline in zelenjadnice, bolje absorbirajo to osnovno hranilo.
            
            
               (2)Vodna raztopina kalijevega formata, kot je določena v Prilogi I k tej uredbi, izpolnjuje zahteve iz člena 14 Uredbe (ES) št. 2003/2003. Zato bi jo bilo treba vključiti na seznam vrst gnojil ES v Prilogi I k navedeni uredbi.
            
            
               (3)Uredbo (ES) št. 2003/2003 bi bilo zato treba ustrezno spremeniti.
            
            
               (4)Ukrepi iz te uredbe so v skladu z mnenjem odbora, ustanovljenega s členom 32 Uredbe (ES) št. 2003/2003 –
            
            
               SPREJELA NASLEDNJO UREDBO:
            
            
               Člen 1
            
            
               Priloga I k Uredbi (ES) št. 2003/2003 se spremeni v skladu s Prilogo k tej uredbi.
            
            
               Člen 2
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
         
         
            
               V Bruslju, 28.5.2021
            
            
               
                     Za Komisijo
               
               
                     Predsednica
                     Ursula VON DER LEYEN
               
            
         
         
            
                  
                     (1)
                  
                        UL L 304, 21.11.2003, str. 1.
               
            
      
    ---documentbreak--- 
      
         
         
            
               PRILOGA
            
            
               Priloga I k Uredbi (ES) št. 2003/2003 se spremeni:
            
            
            
               V tabeli v oddelku C.1 se po vnosu 7 doda naslednji vnos:
            
            
            
                     
                        „8
                     
                  
                  
                     
                        Vodna raztopina kalijevega formata
                     
                  
                  
                     
                        Proizvod se pridobiva z reakcijo med kalijevim hidroksidom, formaldehidom, butiraldehidom in mravljinčno kislino, čemur sledi ločevanje in izhlapevanje 
                     
                  
                  
                     
                         50 % kalijevega formata 
                     
                     
                        28 % K2O
                     
                     
                        Kalij, izražen kot K2O, topen v vodi  
                     
                     
                        27 % formata
                     
                  
                  
                     
                  
                  
                     
                        Kalijev oksid, topen v vodi“